Oleg Vladimirovič Antonenko

**Oleg Vladimirovič Antonenko** (, ; * 1. júl 1971, Minsk) je bývalý bieloruský hokejový útočník. Medzi jeho prednosti patrili práca s hokejkou a prehľad v hre, bol často nasadzovaný na presilovky a samostatné nájazdy. Jeho syn Arťom je tiež profesionálny hokejista.

## Klubový hokej

S hokejom začínal v rodnom meste, v mládežníckom mužstve Junosť Minsk. Následne hrával za Dinamo Minsk v sovietskej lige. Po rozpade ZSSR tento klub pôsobil v ruskej lige. V priebehu ročníka 1992/93 Antonenko prestúpil do Tivali Minsk, ktorý súbežne účinkoval v ruskej aj bieloruskej lige. 

Sezónu 1995/96 odohral za Severstaľ Čerepovec, od ďalšej pôsobil v Neftechimiku Nižnekamsk, počas ročníka 1996/97 prestúpil do Ak Bars Kazaň. V nasledujúcej sezóne klub získal majstrovský titul. Ročník 1999/00 začal opäť v Nižnekamsku, v jeho priebehu ho angažoval HC Vsetín z českej extraligy. Klub dosiahol finálovú účasť, Antonenko sa však individuálne nepresadil a odohral v play-off len štyri zápasy.

Ročník 2000/01 odohral v mužstve Torpedo Nižnij Novgorod, nasledujúci pôsobil znovu v Čerepovci. Počas sezóny 2002/03 hral za Metallurg Novokuzneck, ďalšiu opäť v Čerepovci. Následne pôsobil dva roky v mužstve MVD Balašicha, pred play-off 2005/06 ho angažovalo Dinamo Minsk z bieloruskej najvyššej súťaže. Ďalšiu sezónu sa stal s 31 gólmi v základnej časti najlepším strelcom bieloruskej ligy a získal ocenenie pre "Hráča roka".

V sezóne 2007/08 hral opäť za MVD Balašicha. Tento klub od nasledujúcej sezóny pôsobil v KHL, pričom 37-ročný Antonenko zaznamenal v základnej časti 18 gólov, za čo bol nominovaný na zápas hviezd. Ďalší ročník hral v KHL za Avtomobilist Jekaterinburg a Dinamo Minsk. Sezónu 2010/11 odohral v bieloruskej lige za CHK Gomeľ a ukončil hráčsku kariéru.

### Klubová štatistika

## Reprezentácia

Bol členom reprezentačného výberu na MS 1994 C-kategórie v Poprade a Spišskej Novej Vsi. Bielorusko v rozhodujúcom zápase prehralo s domácim Slovenskom 1:2 a nepostúpilo do B-kategórie. Reprezentoval na ZOH 1998 v Nagane (7. miesto). O štyri roky neskôr na ZOH 2002 v Sault Lake City bol súčasťou mužstva, ktoré dosiahlo najväčší úspech v histórii bieloruského hokeja, keď vo štvrťfinále porazilo Švédsko 4:3, celkovo obsadilo 4. miesto. Reprezentoval aj na MS najvyššej kategórie v rokoch 2006, 2007, 2008, 2009 a ZOH 2010. Nosil dres číslo číslo **10**.

### Štatistika na významných podujatiach

## Ocenenia
* 1993/94 – All Stars Bieloruskej hokejovej ligy
* 2006/07 – All Stars Bieloruskej hokejovej ligy, Hráč roka
* 2008/09 – účastník zápasu hviezd KHL

## Trénerská kariéra
V roku 2015 bol vymenovaný za asistenta trénera bieloruskej reprezentácie.

## Externé odkazy
* 

Kategória:Bieloruskí hokejisti
Kategória:Bieloruskí hokejoví útočníci
Kategória:Bieloruskí olympionici
Kategória:Účastníci MS v hokeji 1998
Kategória:Účastníci MS v hokeji 2006
Kategória:Účastníci MS v hokeji 2007
Kategória:Účastníci MS v hokeji 2008
Kategória:Účastníci MS v hokeji 2009
Kategória:Hráči Junosť Minsk
Kategória:Hráči Tivali Minsk
Kategória:Hokejisti Dinama Minsk
Kategória:Hráči Severstaľ Čerepovec
Kategória:Hráči Ak Bars Kazaň
Kategória:Hráči HC Vsetín
Kategória:Hráči Neftechimik Nižnekamsk
Kategória:Hráči Metallurg Novokuzneck
Kategória:Hráči Torpedo Nižnij Novgorod
Kategória:Hráči Avtomobilist Jekaterinburg
Kategória:Hráči MVD Balašicha
Kategória:Hráči Molot-Prikamie Perm
Kategória:Hráči CHK Gomeľ
Kategória:Osobnosti z Minska
Kategória:Hokejisti na Zimných olympijských hrách 2002